Wat word bedoel met arbitrêre gronde? - Jy en die RegJy en die Reg
Tuis › Artikels › Arbeidsreg › Wat word bedoel met arbitrêre gronde?
Wat word bedoel met arbitrêre gronde?
Vrydag | 12 Oktober | 2018
Artikel 6(1) van die Wet op Gelyke Indiensneming (No. 55 van 1998) ["EEA"] plaas 'n verbod op onbillike diskriminasie. Dit sluit in diskriminasie op grond van geslag, ouderdom, godsdiens, huwelikstatus, ras, sosiale agtergrond, siekte, gestremdheid, swangerskap, etnisiteit, nasionaliteit, politieke oortuigings, lidmaatskap van organisasies soos vakbonde, seksuele oriëntasie en arbitrêre gronde.
Wat arbitrêre gronde betref, moet daar bewys gelewer word dat daar gediskrimineer is op gronde wat nie rasioneel of regverdigbaar is nie. Arbitrêre gronde dui op 'n aksie wat inbreuk maak op 'n persoon se waardigheid. Hoewel die mening dikwels gehuldig word dat verskillende betaling vir soortgelyke werk op onbillike diskriminasie neerkom, is dit alleenlik nie genoegsame gronde vir so 'n eis nie. Dit moet ook aan byvoorbeeld die persoon se voorkoms of kleredrag gekoppel word. Met ander woorde, die verskil in betaling moet ook aan ander gronde gekoppel word.
'n Voorbeeld hiervan is Madwara / Food and Allied Workers Union – (2018) 27 CCMA 6.12.4 also reported at  7 BALR 732 (CCMA). Die KVBA het bevind dat in die applikant se geval, die Kode vir Goeie Praktyk wat handel oor gelyke betaling vir werk van gelyke waarde dit wel moontlik maak om verskillende vergoeding te betaal indien werknemers nie onderhewig is aan dieselfde prestasie-evalueringstelsel nie, mits dit konsekwent toegepas word.